Første Afsnit. Transkaspien og dets Naturforhold. 



Kapitel 1. 



Undersøgelsesomraadets Beliggenhed og Omgrænsning. 



Det store Lavland, der som en sydlig Fortsættelse af den vest- 

 sibiriske Slette strækker sig fra det kaspiske Hav til Egnene om 

 Balchash-Søen, hvis Sydgrænse er de nordpersiske Bjærge, Thian- 

 shan og Ala-tau, og som i Nordvest gennem „den uralske Folke- 

 port" staar i aaben Forbindelse med Sydrusland, hører kun i 

 uegentlig Forstand til Kontinentets afløbsløse Landomraader. „To- 

 strømlandet", som gennemstrømmes af de to mægtige Floder Amu 

 og Syr, begge faldende ud i Aralsøen, regnes af Righthofen som 

 hørende til de periferiske Omraader, altsaa Omraader, hvis Vande 

 gennem Floder føres til Havet eller til Rester deraf, som nu er 

 Søer. Righthofens Centralasien derimod omfatter de virkelig af- 

 løbsløse Lande *i Asiens indre. Her er Vinden det vigtigste geolo- 

 giske Agens, og alle Produkter af den kemiske eller mekaniske 

 Nedbrydning bliver i Landet, de flyttes blot fra det ene Sted til 

 det andet, og idet de aflejres i Jordbundens Fordybninger give de 

 Landet et ensformigt Udseende. Medens Bevægelsen, som Right- 

 hofen siger, i Centralasien er midtpunktsøgende, er den i de peri- 

 feriske Omraader midtpunktflyende, — her er det Vandet, der spiller 

 den største Rolle, idet det stadig gennem Floderne fører Ned- 

 brydningsprodukterne bort. 



Imod Righthofen gør med Hensyn til Turkestan 1 ) Mushketow 

 gældende, at dette meget ligner det egentlige Centralasien. Det 

 har intet Afløb til Havet, og de æoliske Aflejringer spiller den 

 største Rolle. Floderne er i Lavlandet uden Tilløb og kan derfor 

 kun have en begrænset udvaskende Virkning. Endvidere er det 

 geologiske Slægtskab meget stort: Aflejringer fra Kridt- og Tertiær- 

 tiden gaar næsten uden Afbrydelse fra Hanhai over i Turkestan, 

 ikke blot gennem Dsungariets Slugt, men ogsaa sydligere. Hanhai 

 og Turkestan har været dækkede af det samme tertiære Hav. 



Mushketow forkaster derfor — foreløbig i hvert Fald — Begrebet 

 Centralasien og betegner som Inderasien elier Midtasien de Lande, 

 der er uden Afløb til det aabne Hav, og heri indbefattes altsaa 

 ogsaa Turkestan (1. c. p. 11). 



*) Mushketow forkaster Begrebet Øst-Turkestan, da det hører til det centrale. 

 (L. c. p. 13). 



1* 



